Το **Ζωολογικό Μουσείο του Πανεπιστημίου της Κοπεγχάγης** ή απλώς **Ζωολογικό Μουσείο** της Κοπεγχάγης (δαν. *Zoologisk Museum*) είναι το βασικό παράρτημα του Μουσείου Φυσικής Ιστορίας της Δανίας και ανήκει στο Πανεπιστήμιο της Κοπεγχάγης.

Ιστορία
-------

Το Ζωολογικό Μουσείο της Κοπεγχάγης είναι ένα από τα παλαιότερα μουσεία φυσικής ιστορίας του κόσμου, καθώς η συλλογή του άρχισε να δημιουργείται από τον Όλε Βορμ πριν από περισσότερα από 350 χρόνια, αν και επισήμως ιδρύθηκε το 1862.

Συλλογές
--------

Οι ζωολογικές συλλογές περιλαμβάνουν περίπου 10 εκατομμύρια δείγματα, που αντιπροσωπεύουν ένα εκτιμώμενο 10% των περιγραφέντων μέχρι σήμερα πολυκύτταρων ζωικών ειδών. Πέρα από τις πλούσιες συλλογές των ζώων της Δανίας, το Μουσείο έχει πάρα πολλά δείγματα από:

* τον Βόρειο Ατλαντικό και την Αρκτική (ιδίως τη Γροιλανδία)
* τις πρώην αποικίες της Δανίας στις Δυτικές Ινδίες
* την ανατολική Αφρική
* έντομα της Νότιας Αμερικής (ιδίως πεταλούδες)
* τις Φιιππίνες, το Αρχιπέλαγος του Μπίσμαρκ και τις Νήσους Σολομώντα
* ζώα από τα βάθη της θάλασσας
* σκελετούς από φάλαινες
* υλικό από αρκετές εξερευνητικές αποστολές, π.χ. Ingolf (1892), Galathea 2 (1950-1952), Atlantide (1932), P.W. Lund (1832-1844).

Εκθέσεις
--------

Η μόνιμη έκθεση «Από πόλο σε πόλο» δείχνει ζώα από όλο τον κόσμο μέσα σε μεγάλα πλαίσια. Υπάρχουν επίσης μια «έκθεση Κάρολου Δαρβίνου (με τη μεγαλύτερη συλλογή δειγμάτων του Δαρβίνου μετά το Μουσείο Φυσικής Ιστορίας του Λονδίνου, κυρίως θυσανόποδα) και μια πλήρης συλλογή των ζώων της Δανίας και της Γροιλανδίας. Το μουσείο φιλοξενεί στις αποθήκες του πολλά σημαντικά υπολείμματα από προσφάτως εξαφανισθέντα είδη πτηνών, μεταξύ των οποίων τους οφθαλμούς και τα εσωτερικά όργανα των δύο τελευταίων ατόμων του είδους *Pinguinus impennis*, αρκετά δείγματα της ποικιλίας ασπρόμαυρο κοράκι και το ένα από τα μόλις δύο γνωστά κρανία του είδους πτηνού ντόντο, που στάλθηκαν στην Ευρώπη τον 17ο αιώνα. Αξιοσημείωτα δείγματα άλλων ομοταξιών ζώων είναι το μοναδικό γνωστό δείγμα της αράχνης *Pardosa danica* (από το 1883), κάποια από τα πρώτα υπολείμματα ψευδόρυγα που ανακαλύφθηκαν ποτέ, καθώς και απολιθώματα προϊστορικών ζώων, όπως του μεταβατικού απολιθώματος *ιχθυόστεγη* και ενός διπλόδοκου.

Εικόνες
-------

* Διόραμα δάσους βροχής με ουρακοτάγκο.Διόραμα δάσους βροχής με ουρακοτάγκο.
* Πιγκουίνοι της Ανταρκτικής.Πιγκουίνοι της Ανταρκτικής.
* Ο διπλόδοκος δεινόσαυρος «Μίστυ».Ο διπλόδοκος δεινόσαυρος «Μίστυ».
* Θυσανόποδα από τη συλλόγη του Δαρβίνου, που δωρήθηκε σε επιστήμονες του Πανεπ. της Κοπεγχάγης το 1854.Θυσανόποδα από τη συλλόγη του Δαρβίνου, που δωρήθηκε σε επιστήμονες του Πανεπ. της Κοπεγχάγης το 1854.
* Σκελετός ενός ανατολικού μόα, είδους πουλιού που κυνηγήθηκε ώσπου εξαφανίσθηκε μετά την άφιξη των πρώτων ανθρώπων στη Νέα Ζηλανδία.Σκελετός ενός ανατολικού μόα, είδους πουλιού που κυνηγήθηκε ώσπου εξαφανίσθηκε μετά την άφιξη των πρώτων ανθρώπων στη Νέα Ζηλανδία.
* Μεγάλη γκρίζα κουκουβάγια και απεικόνιση του μεγέθους του σώματός της χωρίς το πτέρωμα.Μεγάλη γκρίζα κουκουβάγια και απεικόνιση του μεγέθους του σώματός της χωρίς το πτέρωμα.
* Ο γλυπτόδους ήταν μεταξύ των σημαντικών προϊστορικών δειγμάτων που συνέλεξε ο Πέτερ Βίλχελμ Λουντ.Ο γλυπτόδους ήταν μεταξύ των σημαντικών προϊστορικών δειγμάτων που συνέλεξε ο Πέτερ Βίλχελμ Λουντ.

Παραπομπές
----------

1. 1 2  «På besøg på Zoologisk museum». zooniverse.dk. Ανακτήθηκε στις 13 Ιουλίου 2018.
2. ↑  «Zoologisk Museums historie». Copenhagen Zoological Museum. Αρχειοθετήθηκε από το πρωτότυπο στις 13 Ιουλίου 2018. Ανακτήθηκε στις 13 Ιουλίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζωολογικό Μουσείο του Πανεπιστημίου της Κοπεγχάγης** |

* «Μουσείο Φυσικής Ιστορίας της Δανίας». Πανεπιστήμιο της Κοπεγχάγης. Ανακτήθηκε στις 30 Αυγούστου 2014.
* «Σειρά εικόνων από το Μουσείο» (στα Δανικά). Ανακτήθηκε στις 30 Αυγούστου 2014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* ISNI: 0000 0004 0607 2443
* GND: 30136-X

 |

 |